Súradnice: 41°46′02″S 23°23′55″V﻿ / ﻿41,7672°S 23,3986°V﻿ / 41.7672; 23.3986

**Severný Pirin** (bulh. Северен Пирин – *Severen Pirin*) je podcelok pohoria Pirin v Blagoevgradskej oblasti v juhozápadnom Bulharsku.

Lokalizácia
-----------

Severný Pirin sa rozprestiera medzi sedlami Predel (bulh. Предел) na severe, ktoré oddeľuje pohorie Pirin od pohoria Rila a Todorova poľana (bulh. Тодорова поляна) na juhu, ktoré sa nachádza v nadmorskej výške 1 883 m n. m. a tvorí hranicu medzi Severným a Stredným Pirinom. Hranica je vyznačená riekami *Bela reka* a *Pirinska Bistrica* smerok k rieke Struma a riekou *Marevska reka* smerom k rieke *Mesta*.

Opis
----

Severný Pirin je najvyšším, najdlhším (celková dĺžka hlavného hrebeňa dosahuje 40 km) a najväčším (predstavuje 74% z celkovej rozlohy Pirinu) z troch podcelkov pohoria Pirin. Má alpínsky charakter s typickými javmi, ako sú napríklad: vysoké vrchy, horské hrebene, hlboké kary, ľadovcové jazerá (všetky horské jazerá pohoria Pirin sa nachádzajú práve v karoch Severného Pirinu), doliny vytvorené vysokohorskými riekami, slané prahy a morény. V Severnom Pirine sa nachádza najvyšší vrch Pirinu Vichren (bulh. Вихрен) 2 914 m n. m. ako aj zvyšné najvyššie vrchy tohto pohoria ktorými sú Kutelo I (bulh. Кутело I) 2 908 m n. m. Kutelo II (bulh. Кутело II) 2 907 m n. m. Banski Suhodol (bulh. Бански Суходол) 2 884 m n. m. Poležan (bulh. Полежан) 2 851 m n. m. Malăk Poležan (bulh. Малък Полежан) 2 822 m n. m. Kamenica (bulh. Каменица) 2 822 m n. m. a Goľama Straža (bulh. Голяма Стража) 2 810 m n. m.. Od hlavného hrebeňa sa oddeľujú desiatky vedlajších hrebeňov v rôznych fyzikálno–geografických formách. Z týchto všetkých sa štyri výrazne odlišujú od ostatných svojou výškou, monoliticitou a osobitým vzhľadom. Ide o hrebene *Sinivrăškoto bilo* (bulh. Синивръшкото било) (známy aj ako *Sinaniškoto bilo* (bulh. Синанишкото било)) medzi dolinami riek *Vlahina* a *Sandanska Bistrica*, *Todorinoto bilo* (bulh. Тодориното било) medzi dolinami riek *Demjanica* a Bănderica a *Poležanskoto bilo* (bulh. Полежанското било) medzi dolinami riek *Demjanica* a *Dobriniška reka*, od ktorého sa oddeľujú krátke *Bezbožko bilo* (bulh. Безбожко било), ale najmä *Kameniškoto bilo* (bulh. Каменишкото било), ktoré sa stáča juhozápadným smerom medzi dolinami riek *Sandanska Bistrica* a *Pirinska Bistrica*.

Rozdelenie
----------

Severný Pirin je rozdeľený na dve časti – severnú mramorovú časť a južnú časť, ktorá je tvorená prevažne granitom a z menšej časti tiež mramorom.

*Severná časť Severného Pirinu* – severná mramorová časť Severného Pirinu je úzka s ostrými, pyramídovitými, vysokými a ťažko dostupnými vrchmi medzi ktoré patria Vichren 2 914 m n. m. *Kutelo I* 2 908 m n. m. *Kutelo II* 2 907 m n. m. *Banski Suhodol* 2 884 m n. m. *Bajuvi dupki* 2 821 m n. m. *Kamenitica* 2 726 m n. m. *Razložki Suchodol* 2 640 m n. m. *Albutin* 2 688 m n. m. alebo *Kameniški vrăh* 2 533 m n. m.. Od južnej časti Severného Pirinu je severná časť oddelená vysokohorským sedlom Kabata medzi vrchmi *Vichren* (severná časť) a Hvojnati vrăh.

*Južná časť Severného Pirinu* – južná prevažne granitová časť Severného Pirinu sa rozprestiera medzi sedlami *Kabata* – ktoré oddeľuje južnú časť Severného Pirinu od jeho severnej časti – na severe a Todorova poľana – ktoré oddeľuje južnú časť Severného Pirinu a Severný Pirin celkovo od Stredného Pirinu – na juhu. V tejto časti je hlavný hrebeň pohoria širší a masívnejší s najvýznamnejšími vrchmi Hvojnati vrăh 2 635 m n. m. Malăk Vihren 2 669 m n. m. Dončovi karauli 2 632 m n. m. a Bănderiški čukar 2 732 m n. m.. Medzi hlbokými dolinami riek Bănderica a Demjanica sa dvíha významný vedlajší horský hrebeň *Todorinoto bilo* (bulh. Тодориното било) s masívnym granitovým vrchom Todorka.

Zaujímavosti
------------

* Na území Severného Pirinu sa nachádzajú všetky horské chaty pohoria Pirin s výnimkou horskej chaty *Popovi livadi*, ktorá sa nachádza v Strednom Pirine.
* Dvojvršie *Kutelo* a vrch *Banski Suhodol* sú spojené vysoko položeným, veľmi úzkym (v najužších miestach dosahuje šírka vrcholu hrebeňa menej ako 1 meter), ťažko dostupným a z dôvodu zložitosti terénu aj ťažko priechodným vysokohorským sedlom Končeto 2 810 m n. m..

Galéria
-------

* Vichren – najvyšší vrch Severného Pirinu, ako aj pohoria Pirin celkovoVichren – najvyšší vrch Severného Pirinu, ako aj pohoria Pirin celkovo
* Pohľad od rieky Bănderica v kare Bănderiški cirkus na hlavný hrebeň Severného Pirinu v mieste, kde sa delí na severnú a južnú časť – napravo Hvojnati vrăh v južnej časti Severného Pirinu, naľavo Vichren v severnej častiPohľad od rieky Bănderica v kare Bănderiški cirkus na hlavný hrebeň Severného Pirinu v mieste, kde sa delí na severnú a južnú časť – napravo Hvojnati vrăh v južnej časti Severného Pirinu, naľavo Vichren v severnej časti
* Jazero Okoto a vrch Bănderiški čukar v pozadíJazero Okoto a vrch Bănderiški čukar v pozadí
* Pohľad na vrch TodorkaPohľad na vrch Todorka
* Pohľad na vrch Malăk VihrenPohľad na vrch Malăk Vihren
* Pohľad zvrchu na Dălgoto ezeroPohľad zvrchu na Dălgoto ezero
* Pohľad na sedlo Končeto a vrch VichrenPohľad na sedlo Končeto a vrch Vichren
* Pohľad zvrchu na Dautovo ezeroPohľad zvrchu na Dautovo ezero
* Pohľad na vrch KamenicaPohľad na vrch Kamenica
* Rieka Bănderica s vrchmi Bănderiški čukar a Dončovi karauli v pozadíRieka Bănderica s vrchmi Bănderiški čukar a Dončovi karauli v pozadí

Referencie
----------

1. 1 2 3 4 5 6  KIRADŽIEV, Svetlin. Enciklopedičen geografski rečnik na Bălgarija. Sofia : Iztok-Zapad. 2013. 628 s. ISBN 6191521421. S. 410. (po bulharsky)
2. 1 2 3 4 5 6 7 8 9 10 11 12 13  NIKOLOV, Vasil; JORDANOVA, Marina; BOTEVA, Ivanka. Planinite v Bălgarija. Sofia : Izdatelstvo na Bălgarska akademija na naukite "Prof. Marin Drinov". 2018. 434 s. ISBN 9789543229468. S. 301 – 308. (po bulharsky)
3. 1 2 3 4 5 6 7 8 9 10 11 12 13 14 15  CVETANOV, Momčil. Bălgarskite planini. Stara Zagora : "Domino" EOOD. 2014. 298 s. ISBN 9789546512499. S. 29 – 32. (po bulharsky)
4. 1 2 3 4 5 6 7 8 9 10 11  CVETANOV, Momčil, GEORGIEVA, Nikolina, KOCAKOV, Georgi. Pirin – Oblast Blagoevgrad. Stara Zagora : "Domino" EOOD. 2019. 248 s. ISBN 9789546513137. S. 18 – 19. (po bulharsky)
5. ↑  KIRADŽIEV, Svetlin. Enciklopedičen geografski rečnik na Bălgarija. Sofia : Iztok-Zapad. 2013. 628 s. ISBN 6191521421. S. 432. (po bulharsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Severný Pirin**